ตอนนี้มีจุดเล็กๆขึ้นตามตัวเกือบทั้งตัวเลยเวลาโดนก็แสบร้อนแสบมากแล้วมีอาการบวมร่วมด้วยแต่ไม่มากเป็นจุดเล็กๆเยอะมากพวกข้อพักเวลาโดนก็จะแสบร้อนคันโดนผิวตัวเองก็รู้สึกร้อนเวลาอยู่ในที่ร่มเห็นแค่เป๋นจุดแต่พอดูในที่มีแสงเเดดรู้สึกว่าจะเเดงพอประมาณอยู่เลยอยากรู้ว่าเป็นออะไรค่ะเป็นมา3-44วันแล้วทำยังไงให้หาย เพราะทำอะไรไม่ได้เลยลำบากมากและรำคาญด้วยค่ะ
สวัสดีค่ะ จุดเล็กๆขึ้นตามตัวและแสบร้อนดังกล่าวมานั้น อาจจะเกิดจาก ผื่นผิวหนังอักเสบจากภูมิแพ้มักเกิดบริเวณข้อพับ ความร้อน เหงื่อสามารถกระตุ้นอาการได้ สาเหตุอื่นๆเช่น การแพ้สารสัมผัสเช่นแพ้สารกันเสียหรือน้ำหอมในผลิตภัณฑ์ที่ใช้กับผิวหนัง ผดร้อน ผื่นลมพิษจากการแพ้แดด ผื่นแพ้แดดอื่นๆหากสัมพันธ์และเกิดหลังออกแดดโดยตรงเบื้องต้นใช้น้ำเปล่าสะอาดล้างภายนอก พยายามไม่ไปแกะเกาบริเวณที่เป็น ถ้าคันมาก กินยาแก้คันเพื่อบรรเทาอาการ อยู่ในที่อากาศถ่ายเทดี ไม่ร้อนจัดจนเกินไป อาบน้ำบ่อยๆถ้ามีเหงื่อมาก หลีกเลี่ยงการโดนแสงแดดไปก่อนควรไปพบแพทย์หากปฏิบัติตนตามคำแนะนำข้างต้นแล้วไม่ดีขึ้น ผื่นยังขึ้นลุกลาม แดงหรือคันมาก หรือเป็นผื่นที่สัมพันธ์กับแดดเท่านั้น เพราะควรได้รับการทดสอบเพิ่มเติมเรื่องผื่นแพ้แสงต่อไป